অমি আর অহনা রাজীবের খালা জাহানারা বেগমের সন্তান। এই খালার বাসা থেকেই ঢাকায় লেখাপড়া শুরু করেন রাজীব। গত ৯ জুন রাজধানীর মতিঝিলে রাজীবের বড় খালা জাহানারা বেগমের বাসায় গিয়ে দেখা যায় নিহত রাজীবের স্মৃতি এই পরিবারে প্রতিটি মানুষকে আচ্ছন্ন করে রেখেছে। তার প্রমাণ ছোট্ট অহনা। জানা গেল, সাড়ে তিন বছরের অহনা মায়ের মোবাইল ফোনে শুধুই রাজীবকে নিয়ে করা সংবাদের প্রতিবেদন দেখে ইউটিউবে।